भूपिंदरा प्लाजा से स्टेशन रोड बनने पर होगा ट्रैफिक डायवर्ट
सरहिंदरोड से बस स्टैंड की तरफ आने वाले ट्रैफिक को भूपिंदरा प्लाजा से रेलवे स्टेशन रोड की ओर डायवर्ट करने की प्लानिंग ट्रैफिक पुलिस ने की थी। इस रोड पर सरहिंद रोड से आने वाले ट्रैफिक को निकालना था। पर रोड खराब होने के कारण ऐसा नहीं हो सका। अब इस रोड को बनाने के लिए नगर निगम ने 1.20 करोड़ रुपए का टेंडर पास किया गया है।
ट्रैफिक डायवर्ट करने की जिला प्रशासन की योजना इस लिए फेल हो गई, क्योंकि रोड खस्ताहाल थी। लंबे समय से सड़क को बनाने का प्रपोजल चल रहा था। निगम के पास फंड होने की सूरत में प्रपोजल ठंडे बस्ते में चला गया था। अब रोड तैयार होने के बाद जिन लोगों को फैक्ट्री एरिया, रेलवे स्टेशन या बस स्टैंड पहुंचना होगा, वह इस रोड से आसानी से सकते हैं। 21 नंबर फ्लाई ओवर से लीला भवन की तरफ जाने वाला ट्रैफिक भी इस रूट पर जाएगा। ट्रैफिक डिपार्टमेंट अभी इंतजार में है, जैसे यह रोड बने, ट्रैफिक को डायवर्ट किया जा सके।
ट्रैफिक कम करने को रूट रेगुलर करेंगे
^जिलाट्रैफिक इंचार्ज हरदीप सिंह बडूंगर ने बताया कि भूपिंदरा प्लाजा से रेलवे स्टेशन या यहां से फ्लाई ओवर होते हुए बस स्टैंड तक के लिए ट्रैफिक को डायवर्ट किया है। कुछ बसें तो इस रूट से आती हैं, जबकि कुछ ट्रैफिक सीधे गुरुद्वारा साहिब की तरफ आता है। ऐसे में गुरुद्वारा साहिब चौक में जाम की स्थिति होती है। ट्रैफिक समस्या को दूर करने के लिए इसको रेगुलर डायवर्ट किया जाएगा। जो भी व्हीकल बसस्टैंड की तरफ आएगा उसे भूपिंदरा प्लाजा से डायवर्ट किया जाएगा, इसके लिए पक्के मुलाजिम तैनात होंगे।
भूपिंदरा प्लाजा से रेलवे यार्ड की तरफ आती खस्ता हाल सड़क।
hin_Deva hin_Deva hin_Deva hin_Deva hin_Deva awa_Deva